Հայկական էստրադայով Էռնան ևս հետաքրքրվում է և ուրախ է, որ կան բավական տաղանդավոր երիտասարդ արտիստներ. «Ես հայկական հեռուստաալիք չունեմ, բայց համացանցով կարողանում եմ հետևել արտիստների արված աշխատանքներին: Ես հատուկ ուշադրությամբ եմ մոտենում իմ ընկերուհիների՝ Սյուզան Մարգարյանի և Նադեժդա Սարգսյանի դստրերին՝ Սիրուշոյին և Էմմիին, վերջինս ինձ այսպես է սկսել կոչել՝ «իմ լոսանջելեսյան մամա»: Հավանում եմ նաև Մհերին և Էրիկին, նրանք բավականին լավ են տիրապետում իրենց աշխատանքին, բայց չեմ էլ ուզում վիրավորել բոլոր նրանց, ում անունները չեմ նշել»: